एह् सब्ब उयां गै लग्गा दा ऐ जियां अजादी दे संघर्श दे शुरूआती दौर च होंदा रेहा ऐ। सत्तासीनें लेई एह् समें ऐ जे ओह् लोकें दा विश्‍वास फ्ही थमां जित्तने लेई प्रयास करन तां जे समाजै च सत्ता दे प्रति विश्‍वास पैदा होई सकै। प्रदर्शनकारियें खलाफ सख्त कारवाई बंद गै नेईं होनी चाहिदी बल्के बिजन चिर कीते नजरबंद ते गिरफ्तार लोकें गी बी छोड़ेआ जाना चाहिदा। संकट दे इस मौसम गी सौहार्द दे मौसमा च तबदील कीता जाना चाहिदा। शोपियां कांड दे दोशियें दे खलाफ कारवाई निश्पक्ख, जायज ते तेजी कन्नै होऐ एह्‌दे लेई मुक्खधारा आह्‌ली पार्टियें, विपक्ख, अलगाववादी नेताएं, हुर्रियत ते बार एसोसिएशन गी समाजै कन्नै मिलियै कम्म करना होग। काले कनूनें गी टहाने दे प्रयास तेज होन तां जे सशस्त्र बल बशेश अधिकार अधिनियम, जन सुरक्षा अधिनियिम ते विसैन्यीकरण तौले होऐ ब एह्‌दे कन्नै गै एसओजी ने इखानियें दे कुकर्में उप्पर बी रोक लगनी चाहिदी जिस थमां विश्‍वास लेई राह बनग।